**AGENȚIA PENTRU PROTECȚIA MEDIULUI SĂLAJ**

**DECIZIA ETAPEI DE ÎNCADRARE**

**Nr. din**

**(PROIECT)**

Ca urmare a solicitării de emitere a acordului de mediu adresate de **FLP INVEST S.R.L.,** cu sediul în județul Sălaj, mun. Zalău, str. Petru Rareș, nr. 33, înregistrată la APM Sălaj cu nr. 9591 din data de 11.12.2023, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

- **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 01.02.2024, că proiectul: **CONSTRUIRE LOCUINȚĂ COLECTIVĂ D+P+2E,** propus a fi amplasat în jud. Sălaj, mun. Zalău, str. Merilor, nr. 31,

**nu se supune evaluării impactului asupra mediului.**

Justificarea prezentei decizii:

 **I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa 2, pct. 10, lit. b) – proiecte de dezvoltare urbană, inclusiv construcția centrelor comerciale și a parcărilor auto publice;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Magazin Sălăjean, afişare şi înregistrare anunţ la sediul Primăriei Municipiului Zalău, precum şi la sediul şi pe pagina de internet a APM Sălaj, iar proiectul Deciziei etapei de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b)** Caracteristicile proiectului:

b1) dimensiunea şi concepţia întregului proiect:

Funcțiunea clădirii ce urmează a fi construită va fi imobil de locuințe colective mici.

Dimensiunea maximă a construcției de pe amplasament va fi de 20,80 m x 10,05 m.

Regimul de înălțime propus va fi D+P+2E.

Înălțimea maximă a locuinței:

- față de cota ±0.00 - la streașină este de +10.20 m

 - la coamă este +13.20 m

- față de terenul amenajat este 10,50 m.

Accesul pietonal și auto pe teren se realizeaza direct din strada Merilor pe latura NV iar accesul în imobil la nivelul parterului se realiza pe latura NV și în garaj (demisol), pe latura NE. Rampa de acces la demnisol se va realiza pe lângă un zid de sprijin amplasat pe limita de proprietate.

Volumetria imobilului va fi una regulată și va reflecta o dispunere clasică a funcțiunilor.

Accesul pietonal în imobil se realizează pe o rampă cu un pachet de 3 trepte exterioare, la cota ±0.00 direct într-un hol în care este amplasată scara. Scara se va realiza din beton armat și va asigura accesul pe verticală în imobil.

Accesul auto în demisol se realizează pe o rampă cu înclinație 14% la cota -2,72 m. Demisolul adăpostește 6 locuri pentru gararea autoturismelor, zona casei de scara pentru accesul pe verticală precum și 6 boxe, câte una pentru fiecare apartament.

Apartamentul nr. 1 este amplasat la parter, pe jumătatea imobilului cu expunere spre latura de NV și SV a construcției iar accesul se realizează de la cota ±0,00.

Apartamentul nr. 2 este amplasat la parter, pe jumătatea imobilului cu expunere spre latura de NE, SE și SV a construcției iar accesul se realizează de la cota ±0,00.

Apartamentul nr. 3 este amplasat la etajul 1, pe jumătatea imobilului cu expunere spre latura de NV și SV a construcției iar accesul se realizează de la cota +3,00 m față de cota ±0.00.

Apartamentul nr. 4 este amplasat la etajul 1, pe jumătatea imobilului cu expunere spre latura de NE, SE și SV a construcției iar accesul se realizează de la cota +3,00 m față de cota ±0.00.

Apartamentul nr. 5 este amplasat la etajul 2, pe jumătatea imobilului cu expunere spre latura de NV și SV a construcției iar accesul se realizează de la cota +6,00 m față de cota ±0.00.

Apartamentul nr. 6 este amplasat la etajul 2, pe jumătatea imobilului cu expunere spre latura de NE, SE și SV a construcției iar accesul se realizează de la cota +6,00 m față de cota ±0.00.

Asigurarea ventilației naturale și suprafeței de explozie s-a realizat prin geamuri amplasate în fiecare spațiu al fiecărui apartament.

**Indici tehnici**

|  |  |
| --- | --- |
| SUPRAFAȚA TERENULUI | 500,00 mp |
| SUPRAFAȚA CONSTRUITĂ | 199,95 mp |
| SUPRAFAȚA DESFĂȘURATĂ  | 796,38 mp |
| SUPRAFAȚA UTILĂ TOTALĂ | 637,38 mp |
| SUPRAFAȚA CIRCULAȚII AUTO + PIETONALE |  94,60 mp |
| SUPRAFAȚA SPAȚII VERZI | 205,45 mp |
| NR. CONSTRUCȚII PE TEREN | 1 |
| NR. LOCURI DE PARCARE PROPUSE ÎN INCINTĂ | 0 |
| NR. LOCURI DE PARCARE ÎN GARAJ | 6 |

*Utilități:*

Alimentare cu apă: se va realiza racord la rețeaua de alimentare cu apă existentă în zonă.

Canalizare: Amplasamentul nu este asigurat cu rețea de canalizare în sistem unitar. Apele uzate menajere vor fi colectate în rețeaua de canalizare din incintă, dirijată spre bazinul vidanjabil amplasat în apropiere. Apele pluviale sunt colectate printr-un sistem propriu de canalizare pluvială fără evacuare în curs de apă, acestea infiltrându-se în sol.

Conform adresei eliberate de SGA Sălaj nr. 5719/10.01.2024, bazinul etanș vidanjabil se află în administarea S.C. Citadin Zalău S.R.L. și a eliberat titularului avizul favorabil nr. 149/03.01.2024, iar în momentul realizării rețelei de canalizare menajeră din zonă, titularul este obligat să se racordeze la aceasta; de asemenea apele pluviale convențional curate în momentul realizării rețelei de canalizare pluviale în zonă, titularul este obligat să se racordeze la aceasta.

Alimentarea cu energie electrică: se va asigura prin racordarea la rețeaua de distribuție existentă în zonă.

Alimentarea cu gaze naturale: - se va asigura prin racordarea la rețeaua de distribuție existentă în zonă.

Alimentarea cu energie termică: - se va asigura în sistem individual prin radiatoare alimentate cu apă caldă și încălzirea în pardoseală ce vor fi racordate la centrala termică cu funcționare pe combustibil gazos. Gazele de ardere de la centrala termică sunt dispersate în atmosferă prin coșul de dispersie amplasat pe peretele exterior al fiecărui apartament.

b2) cumularea cu alte proiecte existente şi/sau aprobate: - lucrările necesare realizării proiectului nu se suprapun cu alte proiecte existente sau planficate în zonă.

b3) utilizarea resurselor naturale, în special a solului, a terenurilor, a apei şi a biodiversităţii: în perioada de execuţie se vor folosi cantităţi de apă, nisip, balast.

b4) cantitatea şi tipurile de deşeuri generate/gestionate: deșeuri specifice lucrărilor de construcții care vor fi gestionate conform OUG nr. 92/2021 privind regimul deşeurilor, aprobată prin Legea nr. 17/2023; acestea vor fi colectate selectiv și se vor valorifica/elimina numai prin operatori economici autorizați.

b5) poluarea şi alte efecte negative:

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

**Măsuri pentru protecția calității apelor:**

* dotarea cu material absorbant și intervenția imediată în cazul în care se observă scurgeri, menținerea autovehiculelor într-o bună stare tehnică, staționarea acestora pe platforme betonate;
* se interzice aruncarea și depozitarea pe maluri sau în albiile râurilor a deșeurilor de orice fel rezultate din lucrări;
* se va respecta strict proiectul de execuție aprobat;
* evitarea pierderilor de produse petroliere (motorină, ulei) de la mașini/utilaje, care prin precipitații sau spălări pot să ajungă în pânza de apă freatică.

**Măsuri pentru protecția aerului:**

* întreţinerea din punct de vedere tehnic a mijloacelor de transport şi a utilajelor pentru minimalizarea emisiilor de gaze de eşapament şi repunerea în funcţiune a acestora numai după remedierea eventualelor defecţiuni;
* transportul materialelor pulverulente la punctele de lucru se va realiza numai în stare umectată sau acoperite, pentru a evita emisiile de pulberi sau pierderile de materiale în timpul transportului;
* pentru limitarea emisiilor în atmosferă în perioada de staționare să fie oprită funcționarea motorului și realizarea periodică a reviziilor tehnice ale mașinilor și utilajelor;
* respectarea graficelor de lucru pentru fiecare tronson in parte;
* asigurarea unei umidități adecvate a materialului excavat/transportat/împrăștiat poate conduce la reducerea emisiilor cu 40%. Soluția umectării trebuie avută în vedere la nivelul drumurilor parcelelor neasfaltate, prin aceasta asigurându-se o reducere considerabilă a debitelor de particule emise ca urmare a traficului utilajelor sau a acțiunii vantului;
* se va respecta prevederile legislației în vigoare.

**Măsuri pentru protecția împotriva zgomotului și vibrațiilor:**

* se va respecta durata de execuţie a proiectului astfel încât disconfortul generat de poluarea fonică să fie cât mai redus ca timp;
* utilajele folosite vor respecta standardele referitoare la emisiile de zgomot, fiind admisă doar folosirea echipamentelor ce poartă inscriptionat în mod vizibil, lizibil și de neșters marcajul European de conformitate CE, însoțit de indicarea nivelului garantat al puterii sonore;
* se va lucra numai în timpul orelor permise și se va reduce la minim viteza de deplasare a utilajelor în zonă.

**Măsuri pentru protecția solului și subsolului:**

* se interzice depozitarea/deversarea pe sol a deșeurilor și substanțelor periculoase (uleiuri, combustibil, etc.);
* în cazul producerii de scurgerile de ulei/combustibil/alte produse chimice se va acționa imediat cu mijloace absorbante. Dacă este cazul se va curăța zona afectată iar pământul contaminat va fi excavat și preluat pentru depozitare, tratare sau eliminare de către firme autorizate;
* respectarea căilor de acces pentru utilaje;
* manipularea volumelor de pământ excavat numai în spațiul destinat lucrărilor;
* asigurarea unui bun management al materialelor în timpul lucrărilor de execuție.

**Lucrări necesare organizării de șantier:**

Lucrările de execuție se vor desfășura numai în limitele incintei deținute de titular, respectând regulamentele privind siguranta muncii, protecția și igiena muncii în construcții, inclusiv normele de prevenire și stingere a incendiilor, precum și cele referitoare la protecția mediului.

Se vor respecta normele și normativele specifice lucrărilor în construcții, fiind obligatorie supravegherea din partea unui diriginte de șantier atestat și a unui responsabil tehnic cu execuția RTE atestat, asigurați de beneficiar, respectiv de executanți, în faza de execuție a lucrării.

Pe șantier sunt prevăzute următoarele dotari:

• baraca pentru magazionarea uneltelor și a materialelor mărunte;

• wc ecologic;

• tablou electric racordat la bransamentul existent pe amplasament;

• racord pentru alimentarea cu apa existent pe amplasament;

• pompa de apa sub presiune;

• platforme de depozitare pentru: material lemnos, otel beton, nisip, caramidă, preparare beton etc.

• platformă auto și zona de spălare a pneurilor;

• depozit gunoi și moloz;

• pichet PSI;

Accesul auto se va realiza direct din stradă.

Se vor respecta toate prevederile legale, astfel încât, lucrările de pe șantier să nu afecteze domeniul public sau cel privat din vecinătăți.

b6) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase.

b7) riscurile pentru sănătatea umană - de exemplu, din cauza contaminării apei sau a poluării atmosferice: - se vor lua toate măsurile necesare să fie respectate toate prevederile legilor în vigoare atât pe timpul execuției lucrărilor cât și pe timpul funcționării construcției.

**c)** Amplasarea proiectelor:

c1) utilizarea actuală şi aprobată a terenurilor: terenul aferent lucrărilor propuse conform certificatului de urbanism nr. 854 din 22.08.2023 emis de Primăria Municipiului Zalău, se află în intravilan, proprietate privată a titularului;

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul;

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: Valea Zalău;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul.

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termen scurt, doar pe perioada execuției;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: nu este cazul;

d8) posibilitatea de reducere efectivă a impactului: respectarea legislației în vigoare și respectarea condițiilor din prezenta decizie etapă de încadrare.

**II.** Motivele pe baza cărora s-a stabilit necesitatea neefectuării evaluării adecvate sunt următoarele: - nu este cazul; proiectul propus **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III.** Motivele pe baza cărora s-a stabilit necesitatea neefectuării evaluării impactului asupra corpurilor de apă: - nu este cazul; proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare conform adresei (consultație tehnică) eliberată de Sistemul de Gospodărire a Apelor Sălaj nr. 5719/10.01.2024 și înregistrată la APM Sălaj cu nr. 166/10.01.2024, unde se comunică faptul că ”nu este necesar aviz de gospodărire a apelor”.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

Director Executiv

Dr. ing. Aurica GREC

Şef Serviciu Avize, Acorduri, Autorizații,

ing. Gizella Balint

Întocmit,

ing. Georgiana Jula